section_heading: Mlađi uzrasti
paragraph_text: Velikobukovečki kraj je oduvijek bio rasadnik talenata. Tako se bukovečki klub može pohvaliti s možda najboljim mlađim uzrastima ludbreškog kraja. Već nekoliko godina unatrag juniori “Bukovčana” ostvaruju vrlo dobre rezultate u svojoj konkurenciji, s nekoliko visokih pozicija u juniorskoj ligi, te s nekoliko finala kupa Ludbreškog kraja, koji su i osvojili 2004. godine. Pioniri su unatrag 10 godina skoro uvijek u vrhu pionirske lige, a u kupu su možda i najuspješniji pomladak s osvojena 4 naslova uz još 2 finala. S juniorima i pionirima danas rade treneri koji će svojim radom pokušati talentirane mladiće pretvoriti u nositelje seniorske momčadi za nekoliko godina.